
1.  Formål
Retningslinjen skal danne grunnlag for:

· Klare ansvarsforhold og organisering av i HMS-arbeidet på felt, tokt, befaringer  og ekskursjoner - heretter kalt feltarbeid

· Instituttets/avdelingens arbeid for å forebygge ulykker/skader og sykdom under feltarbeid

· Utarbeidelse av spesielle sikkerhetsregler lokalt etter behov

· Forberedelse og gjennomføring av trygt feltarbeid

· Tilfredsstillende beredskap

NTNU legger stor vekt på sikkerheten til den enkelte arbeidstaker og student. Den enkeltes sikkerhet skal komme i første rekke og ingen skal ta unødige sjanser for å få gjennomført arbeidet. Nødvendig og godt vedlikeholdt utstyr, gode sikkerhetsrutiner og tilfredsstillende opplæring skal vektlegges.

2.  Omfang
Retningslinjen gjelder for feltarbeid, tokt, befaring, feltkurs og ekskursjoner som foregår utenom det ordinære arbeidssted/lærested i regi av NTNU. Retningslinjen gjelder ikke ordinære tjenestereiser, d.v.s. reisevirksomhet som ikke omfattes av ovenstående definisjoner.

NTNU har ikke arbeidsgiveransvar:

· der andre bedrifter eller institusjoner engasjerer tilsatte eller studenter fra NTNU i egen regi hvis ikke annet er skriftlig avtalt

· ved fritidsaktiviteter, sportsaktiviteter eller annen virksomhet som ikke inngår som en faglig del av feltarbeidet

Retningslinjen gjelder for følgende persongrupper ved NTNU:

1. Alle personer som lønnes av institusjonen, herunder personer som deltar mot avtalt godtgjørelse i form av f.eks. kost og losji

2. Studenter som deltar i studieplanfestet feltvirksomhet eller kurs og ekskursjoner hvor institusjonen er ansvarlig arrangør

3. Registrerte hovedfags-/dr.-studenter som arbeider med innsamling av data til oppgaven

4. Tilsatte som utfører arbeid på ekstern-finansierte prosjekter, om ikke annet er avtalt

Der flere oppdragsgivere samarbeider om et prosjekt skal det avtales hvilken oppdragsgiver som er å betrakte som hovedbedrift i HMS-sammenheng (se kap. 8.2 i Håndbok for HMS). Dersom annet ikke er avtalt, gjelder retningslinjen for de gruppene som er nevnt.

Dersom ikke annet skriftlig er avtalt, gjelder instruksen de samme persongrupper der disse deltar i et samarbeidsprosjekt mellom NTNU og andre institusjoner, herunder også prosjekt der andre enn NTNU ellers har det administrative ansvar.

Retningslinjen omfatter alle gjøremål av betydning for gjennomføringen av feltarbeidet. Retningslinjen trer i kraft idet man forlater lærested/arbeidssted (evt. bopel) for å påbegynne feltarbeidet, og fram til man igjen er tilbake på lærestedet/arbeidsstedet (bopel). Eventuelle private gjøremål i perioden omfattes ikke av instruksen.

3. Ansvar og myndighet









Linjeleder skal sørge for at retningslinjen for helse, miljø og sikkerhet i feltarbeid m.m. etterleves.

4.  Beskrivelse
Retningslinjen består av en generell rutine for helse-, miljø- og sikkerhetsarbeid ved feltarbeid m.m., samt vedleggene: 

Vedlegg 1: Oversikt over spesielle sikkerhetsregler
Vedlegg 2: Feltkort for prosjektleder 
Vedlegg 3: Feltkort for deltaker 
Vedlegg 4: Førstehjelp og vaksinering ved feltarbeid  
Vedlegg 5: Risikovurdering før feltarbeid - utarbeides senere

Vedlegg 6: Forsikringsmessige forhold knyttet til feltarbeid -  utarbeides senere

Vedlegg 7: Sjekkliste for helse, miljø og sikkerhet ved feltarbeid m.m. i utlandet
5.  Definisjoner
Feltarbeid – Innsamling/bearbeiding av data for forskning og utviklingsarbeid, herunder studieplanfestede studentoppgaver

Befaring – Annen pålagt innsamling av data uten direkte tilknytning til egen forskning eller studieplan

Feltkurs og ekskursjoner – Organisert undervisning hvor grupper av studenter under grader av tilsyn utfører bestemte arbeidsoppgaver i et nærmere angitt område

Tokt - Feltvirksomhet på fartøy

6.  Dokumentreferanser
Arbeidsmiljøloven - spesielt §§7, 8, 9, 12, 14, 16, 20, 21, 25 og 26, med tilhørende forskrifter og veiledninger (se kap. 6.3.1 i HMS-håndboken)

Lov om vern mot forurensninger og om avfall - med tilhørende forskrifter (se kap. 6.3.2 i HMS-håndboken)

Lov om brannfarlige varer samt væsker og gasser under trykk - med tilhørende forskrifter (se kap. 6.3.6 i HMS-håndboken)

Lov om eksplosive varer - med tilhørende forskrifter (se kap. 6.3.7 i HMS-håndboken)

Forskrift om landtransport av farlig gods (ADR-reglene)

Beredskapsplan ved NTNU

Kongelig resolusjon av 17. juni 1977 om studentenes forhold til Arbeidsmiljøloven

Universitetet i Tromsø: Retningslinjer for sikkerhet ved feltarbeid og tokt

Universitetet i Bergen: Generell sikkerhetsinstruks for feltarbeid m.m.

NINA/NIKU: Sikkerhetsregler for feltarbeid

Alminnelige bestemmelser om bruk av statens motorvogner

Sjøvettreglene

7.  Distribusjon
Retningslinjen distribueres til :

Håndbok for helse, miljø og sikkerhet ved NTNU
Brosjyren "Helse, miljø og sikkerhet ved feltarbeid m.m. ved NTNU" og feltkort for deltaker sendes alle instituttene ved NTNU. Instituttleder skal sørge for at den deles ut til alle arbeidstakere og studenter som skal delta på feltarbeid, befaring, feltkurs eller ekskursjon. 

